b'\n_START_ARTICLE_\nDonor\n_START_PARAGRAPH_\nEn donor eller donator er en person som gir bort noe uten \xc3\xa5 vente noe tilbake. Donor har forskjellig betydning innen medisin, kjemi, fysikk, sosiale relasjoner og kunst._NEWLINE_Innen medisin er en donor en person som gir blod, s\xc3\xa6d, egg eller organer til transplantasjon. Innen kjemi har donor v\xc3\xa6rt brukt om molekyler eller atomer som deler et elektronpar med et annet molekyl \xc2\xabslik at begge oppn\xc3\xa5r en komplettert avsluttet elektronkonfigurasjon\xc2\xbb. Innen fysikken er et donoratom et fremmed stoff i en isolerende eller halvledende krystall, som s\xc3\xa5 kan avgi ett eller flere elektroner og forandre krystallets ledningsevne._NEWLINE_Innen sosiale relasjoner er en donor en velgj\xc3\xb8rer som donerer penger, gjenstander, eiendom eller andre fordeler til en annen part, for eksempel til en hjelpeorganisasjon, en kommune eller et museum._NEWLINE_Innen kunst er en donor en som betaler for at et kunstverk, som donoren ikke selv skal ha, blir laget.'